林鄭月娥負面稱呼

香港傳媒、輿論、網上討論區同市民對做過行政長官林鄭月娥嘅負面稱呼有「777」、「7婆」、「奶媽」、「好打得」、「攬炒之母」等。截至2019年，林鄭月娥喺網上能夠被辨識到嘅稱呼超過30個。

2017年行政長官選舉相關

777 

林鄭月娥喺2017年參選行政長官選舉，最終以777票當選。林鄭月娥嘅前任特首梁振英其中一個稱呼係「689」，源於佢選舉得票，林鄭月娥亦因為咁被稱呼為「777」。

7婆 
林鄭月娥亦因佢女人身份被稱做「7婆」，又因為佢本名被稱呼做「7娥」。

在梁振英任期内

奶媽 
自從梁振英2012年上任特首以嚟，唔少棘手問題都需要由林鄭喺記者會解畫，林鄭因為咁被人叫做「奶媽」。

因反對逃犯條例修案運動

攬炒之母 
林鄭月娥特首任內爆發反送中運動，香港社會大為動盪，林鄭亦因為咁被人叫攬炒之母。

林鄭月娥
負面稱呼